**Palliatiivne ravi ja valuravi**

**Sihtrühm:** arst-residendid, peremeditsiini residendid (kohustuslik), lisaks kaasame u 10 teiste erialade residenti registreerumise järjekorras.
**Piirmäär:** kokku 45
**Kursus koosneb:** e-õpe ja auditoorne koolitus
**Aine maht:** 26 akadeemilist tundi (1 EAP)
**Toimumise aeg ja koht:** iseseisev veebipõhine õpe Moodle e-kursusel **03.04-24.04.2024** ja **auditoorne koolituspäev 03. mail 2024 kell 10.00-13.00.
Auditoorse koolituse koht:** L. Puusepa 1a, Tartu, auditoorium 0084A (0 korrus, liftist vasakule ja klaasuksest siseneda)
**Loengud:** loengu salvestused Moodle e-kursusel. Võimalus kuulata endale sobival ajal, kuid vähemalt enne auditoorset koolituspäeva.

**Kursuse koolitajad:** Kadri Suija (MD, PhD), kliiniline proviisor Jana Lass (PhD), kliiniline proviisor Marika Saar (MA), Anu Sarv (PhD), Katrin Elmet anestesioloogia (MD), Piret Paal, antropoloog (PhD)

**Sisu lühikirjeldus:** Iga arst puutub kokku palliatiivset ravi vajavate patsientidega. Kursus annab ülevaate palliatiivse ravi põhimõtetest ja levinumatest terviseprobleemidest ning nende leevendamise võimalustest kaugelearenenud haigusega patsientidel.

**Ainekursuse eesmärgid:**Omandada põhiteadmisi ja oskusi tegeleda kaugelearenenud haigusega patsientidega.

**Teemad:**

Palliatiivse ravi mõiste, tähendus, printsiibid.
Palliatiivse ravi korraldus.
Suhtlemine palliatiivses ravis.
Surma ja leinaga seotud kultuurilised ja hingehoidlikud teemad.
Valu ravi palliatiivses ravis.
Levinumate vaevuste (iiveldus, kõhukinnisus, kõhulahtisus, õhupuudus, kurnatus jne) sümptomaatilise ravi põhimõtted.
Ravimite manustamine neelamisraskusega patsiendile ja sondi kaudu.

Eetilised dilemmad palliatiivses ravis.

**Ainekursuse läbimise kriteeriumid:**
- Enesekontrolltest Moodles sooritatud enne auditoorset koolituspäeva.
- Iseseisev haigusjuhu analüüs esitatud enne auditoorset koolituspäeva.
- Osaleda auditoorsel koolituspäeval.

**Registreerimine avatud 22.02.2024-22.03.2024 saates e-kiri Liis Viitkar (**liis.viitkar@ut.ee**)**

Kursuse edukalt läbinutele väljastatakse kursuse tähtaja lõppemisel **elektroonilised tunnistused.**

Kontaktisik: Liis Viitkar (liis.viitkar@ut.ee, mob 56 910 188)